**GYAKRAN ISMÉTELT KÉRDÉSEK
(GYIK)**

Bérbeadóink számára, a velük való minél sikeresebb együttműködés érdekében, az alábbiakban összegyűjtöttük a bázisállomások létesítése és üzemeltetése céljából kötött bérleti szerződések kapcsán leggyakrabban felmerülő kérdéseket:

**Technikai (műszaki) probléma esetén kit kereshetek?**

|  |
| --- |
| Amennyiben bármilyen technikai (műszaki) probléma merülne fel az Ön ingatlanán létesített bázisállomásunk vonatkozásában, hibabejelentésre az alábbi elérhetőségeken van lehetősége:* Telefon: 06 70 288 3544 vagy 06 70 310 5444
* E-mail: danubiusnoc-hu-fo\_ro@vodafone.com
 |

**Mennyi az általam számlázható bérleti díj pontos összege?**

|  |
| --- |
| A bérleti díj összege - rendszerint - a bérleti szerződés 3.1. pontjában rögzített. |

**Hova fordulhatok a bérleti díj kifizetésével kapcsolatosan?**

|  |
| --- |
| Amennyiben érdeklődni szeretne az Önt megillető bérleti díj kifizetésének (számla teljesítésének) aktuális státusza kapcsán, kérjük szíveskedjen a real-estate.hu@vantagetowers.com e-mail címen felvenni velünk a kapcsolatot. |

**Magánszemély bérbeadóként milyen egyéb kötelezettségem lehet a bérleti díjra vonatkozó számla kiállítását megelőzően?**

|  |
| --- |
| A bérleti szerződések értelmében a magánszemély bérbeadó minden év január 31. napjáig, de legkésőbb az első számla benyújtásával egyidejűleg köteles felénk az ingatlan bérbeadásból keletkező jövedelmének elszámolására vonatkozóan nyilatkozatot tenni. Ezen nyilatkozat (illetve bármilyen további, jogszabály által kötelezően előírt nyilatkozat) beérkezéséig a bérleti díj kifizetése jogszerűen nem teljesíthető.A folyamat egyszerűsítése érdekében bátran használja az általunk előkészített nyilatkozatmintát:Az adatok megfelelő kitöltését és a nyilatkozat aláírását követően kérjük, hogy szíveskedjen nyilatkozata másolatát elektronikus úton megküldeni részünkre a real-estate.hu@vantagetowers.com e-mail címre, illetve szíveskedjen az eredeti példányt postázni az alábbi címre:1519 Budapest,Pf. 593. |

**Mik a számlázási adatok?**

|  |
| --- |
| Kérjük, hogy a bérleti szerződéssel kapcsolatos számláján vevőként a Vantage Towers Zrt. -t szíveskedjen feltüntetni:**Vantage Towers Zrt.**1112 Budapest, Boldizsár utca 2.Adószám: 28749251-2-44Kérjük, hogy a könnyebb beazonosíthatóság érdekében szíveskedjen továbbá feltüntetni számláján az alábbi adatokat:* Kiszámlázott időszak;
* Helyszín száma (amennyiben ez nem áll rendelkezésére, úgy a bérleti szerződés tárgyát képező ingatlan helyrajzi számát)

Kiállított számláját pedig szíveskedjen megküldeni részünkre az alábbi címre: 1519 Budapest,Pf. 593. |

**Mikortól a számlázhatok?**

|  |
| --- |
| A bérleti díj vonatkozásában a számla kiállításának időpontját - rendszerint - a bérleti szerződés 3. pontja (bérleti díj fejezet) rendezi.Az első számla kiállítása általában az építkezés kezdőnapját követően lehetséges, azt követően pedig az év kijelölt hónapjában/hónapjaiban jogosult az aktuális időszak bérleti díját kiszámlázni. |

**Van lehetőségem elektronikus számla kiállítására?**

|  |
| --- |
| Igen. Amennyiben e-számlát állít ki, úgy kérjük, hogy szíveskedjen azt a real-estate.hu@vantagetowers.com e-mail címre megküldeni. Ezenfelül pedig minden esetben kérjük a számla papíralapon történő postázását részünkre az alábbi címre:1519 Budapest,Pf. 593. |

**A bérleti díjra vonatkozó számlám visszautasításra került, tekintettel arra, hogy azt a Vodafone Magyarország Zrt.-re állítottam ki, viszont a Vantage Towers Zrt.-re kellett volna. Mi állhat ennek a hátterében?**

|  |
| --- |
| A Vodafone Magyarország Zrt. 2020. november 01. napjával társasági jogi átalakuláson ment keresztül, melynek eredményeképp kiválás útján létrejött a Vantage Towers Zrt. Az átalakulással a Vantage Towers Zrt. Magyarországon hozzávetőlegesen 2000 bázisállomás passzív infrastruktúráját és annak üzemeltetését vette át a Vodafone Magyarország Zrt.-től.Amennyiben az Ön és a Vodafone Magyarország Zrt. között létrejött bérleti szerződés tárgyát képező bérlemény adja az átalakulással érintett valamely bázisállomás helyszínét, úgy az Önnel kötött bérleti szerződés 2020. november 01. napjával a Vantage Towers Zrt.-re (mint jogutódra) szállt át.Az átalakulást megelőzően minden érintett partnerünket kiértesítettük az ezzel kapcsolatos változásokról. Amennyiben értestésünket nem vette át, vagy bármely egyéb okból nem áll jelenleg rendelkezésére, az alábbi dokumentumban megtalálja általános tájékoztatónkat:Amennyiben a kiválással, vagy a bérleti szerződése átszállásával kapcsolatosan további kérdése merülne fel, a berlemenykezeles@vantagetowers.com e-mail címen állunk szíves rendelkezésére. |

**Mikor jár le a bérleti szerződésem?**

|  |
| --- |
| A bérleti szerződések időtartama - rendszerint - a bérleti szerződés 4.1. pontjában kerül szabályozásra. Felhívjuk figyelmét, hogy a legtöbb bérleti szerződésünk automatikus meghosszabbodásra vonatkozó rendelkezést is tartalmaz, így az időtartam kiszámításánál kérjük, hogy szíveskedjen ezt is figyelembe venni. |

**A bérleti szerződésemhez kapcsolódó villamosenergia-ellátási megállapodásommal kapcsolatban kihez fordulhatok?**

|  |
| --- |
| Almérő alapján történő villamosenergia-ellátás esetén a Vodafone Magyarország Zrt. *és az állomásra betelepülő egyéb szolgáltatókkal* köt megállapodást a bérbeadókkal, így kérjük, hogy bármely ezzel kapcsolatos kérdésével forduljon bizalommal a Vodafone munkatársaihoz a berlemenykezeles.hu@vodafone.com e-mail címen.(Főmérő létesítése esetén közvetlen kapcsolatban állunk a szolgáltatóval, így ilyenkor semmilyen teendője nincs a bázisállomás villamosenergia-ellátása vonatkozásában.) |

**A bérleti jogviszonyhoz kapcsolódó villamosenergia számlával kapcsolatban kihez fordulhatok?**

|  |
| --- |
| Amennyiben bármilyen kérdése merülne fel a bérleti jogviszonyhoz kapcsolódó villamosenergia számlával kapcsolatban, úgy a Vodafone kollégái a supplier-support.hu@vodafone.com e-mail címen állnak szíves rendelkezésére. |

**Milyen esetben van lehetőség a bérleti szerződésem módosítására?**

|  |
| --- |
| Hatályos bérleti szerződés esetén általában nem áll módunkban módosítani a bérleti szerződésben foglalt rendelkezéseken.Szerződésmódosításra rendszerint speciális körülmények esetén, meghatározott adatok változásakor kerül sor, az érdemi szerződési feltételek változatlansága mellett. Pl.: * Bérbeadó személyének változása
* Adószám változása

A bérleti szerződés lejáratát követően, amennyiben minden érintett fél úgy kívánja és a feltételekben sikerül maradéktalanul megegyezniük, új bérleti szerződés megkötésére kerül sor. |

**Mit tegyek, ha bérbeadóként változás történik az adataimban?**

|  |
| --- |
| Ilyen esetben kérjük, hogy minél hamarabb vegye fel velünk a kapcsolatot a berlemenykezeles@vantagetowers.com e-mail címen. A minél gyorsabb ügyintézés érdekében kérjük, hogy a kapcsolatfelvétellel egyidejűleg szíveskedjen megküldeni részünkre az adatváltozást alátámasztó dokumentum másolatát is. (pl.: magánszemély esetén a személyes irata másolatát; gazdasági társaság esetén a változást alátámasztó cégkivonatot; társasház esetén a vonatkozó közgyűlési határozat másolatát; bankszámlaszám változása esetén számlakivonatot, vagy a számlavezető bank által kiadott igazolást). |

**Mi a teendő, ha a bérbeadó személye megváltozott? (pl.: adásvétel, ajándékozás, öröklés, vagy jogi személy átalakulása esetén)**

|  |
| --- |
| Kérjük, hogy ilyen körülmény fennállása esetén mihamarabb szíveskedjen tájékoztatni minkent a berlemenykezeles@vantagetowers.com e-mail címen. Amennyiben Ön jogi személyként, vagy egyéb szervezetként - mint új bérbeadó - adja bérbe számunka ingatlanja meghatározott részét, úgy kérjük, hogy a fenti tájékoztatást egy - a képviseletre jogosult által aláírt - „tulajdonosváltozási értesítő” formájában szíveskedjen megtenni, amely tartalmazza az alábbi információkat:* Eladó (jogelőd) adatai;
* Vevő (jogutód) adatai;
* Bérelt ingatlan pontos címe;
* Bérelt ingatlan helyrajzi száma;
* Helyszín száma (*lásd. bérleti szerződés jobb felső sarka*)
* Új bérbeadó bankszámlaszáma (Amennyiben a megadott bankszámlaszám nem szerepel a társaság cégkivonatán listázott pénzforgalmi jelzőszámok között, úgy a számlavezető bank által kiadott igazolás megküldése is szükséges).

Amennyiben Ön magánszemélyként - mint új bérbeadó - adja bérbe számunka ingatlanja meghatározott részét, úgy kérjük, hogy a változás alapjául szolgáló dokumentum másolatának megküldésével szíveskedjen értesíteni minket. Pl.:* Adásvétel/ajándékozás esetén: Az adásvételi/ajándékozási szerződés másolatának megküldésével. Ezúton tájékoztatjuk, hogy a szükséges lépéseket csak az ingatlan-nyilvántartásba történő bejegyzést követően van lehetőségünk megtenni.
* Öröklés esetén: Kérjük, hogy amint lehetősége nyílik rá, szíveskedjen megküldeni részünkre az elhunyt bérbeadó halotti anyakönyvi kivonatának másolatát. A szükséges lépéseket csak a hagyatéki tárgyalás lezárását követően, a jogerős hagyatéki végzés birtokában van lehetőségünk megtenni.

Kérjük, hogy a bérleti jogviszony szempontjából nem releváns, bizalmas adatokat a rendelkezésünkre bocsátott dokumentumok másolataiból szíveskedjen kitakarni.Abban az esetben, ha korábban a bérleti szerződéshez kapcsolódó villamosenergia-ellátási megállapodás is aláírásra került, a villamosenergia-ellátási megállapodás vonatkozásában szükséges lépéseket kérjük, hogy a berlemenykezeles.hu@vodafone.com e-mail címen a Vodafone munkatársaival egyeztesse. |

**A bérleti szerződés tárgyát képező ingatlan új tulajdonosaként nem áll rendelkezésemre a bérleti szerződés. Hova fordulhatok?**

|  |
| --- |
| Ezzel kapcsolatos kérésekkel a berlemenykezeles@vantagetowers.com e-mail címen állunk szíves rendelkezésére. A jogosultságáról való meggyőződést követően készséggel megküldjünk Önnek a bérleti jogviszonnyal kapcsolatos dokumentumok másolatát. |

**Mit tegyek, ha kifejezetten a bérleményre és az azon létesített bázisállomásra tekintettel ajánlatot kapok az ingatlan (vagy annak meghatározott részének) megvásárlására?**

|  |
| --- |
| Kérjük, hogy ilyen esetben szíveskedjen haladéktalanul tájékoztatni minket a berlemenykezeles@vantagetowers.com e-mail címen. Tájékoztatjuk továbbá, hogy ilyen típusú tulajdonátruházás esetén fenntartjuk a jogot arra, hogy a bérleti szerződés rendelkezéseinek megfelelően a bérleti szerződést esetlegesen felmondjuk, vagy a határozott időtartam lejártát követően hosszabbítási lehetőséggel ne éljünk, ezzel megszüntetve a bérleti szerződést. A bérleti szerződés megszüntetése a bázisállomásunk elbontásával (és áthelyezésével) jár. |

**A Vodafone – esetleges - tulajdonosváltozása érinti a bérleti szerződésemet?**

|  |
| --- |
| Nem, a Vodafone – esetleges – tulajdonosváltozása se a Vantage Towers Zrt.-re, sem pedig az Önnel kötött bérleti szerződésre nincs hatással. Társaságunk a jövőben is a Vantage Towers cégcsoport részeként működik tovább. |

**Mi a teendőm, amennyiben gondolkodom a tulajdonomban álló, a bázisállomás alatt fekvő földterület eladásán?**

|  |
| --- |
| Kérjük, szíveskedjen ilyen jellegű eladási szándékát e-mailben jelezni felénk a berlemenykezeles@vantagetowers.com e-mail címen és lehetséges, hogy vételi ajánlatot küldünk Önnek földje tekintetében. |

**Hol találom a Vantage Towers Zrt.-nek a panasztörvény (2023. évi XXV. törvény) szerinti visszaélés-bejelentési rendszerét?**

|  |
| --- |
| Honlapunkon keresztül, az alábbi linken bármikor bejelentheti anonim módon a társaságunk vonatkozásában tapasztalt esetleges jogellenes cselekményeket: [vantagetowers - Bejelentés (integrityline.com)](https://vantagetowers.integrityline.com/wb;eFormGuid=dae1505a-c690-4bf0-b979-981e70c88bb4;siteId=10084;folderId=null) |

Reméljük, hogy a fenti válaszaink segítségére voltak. Amennyiben ezektől eltérő, speciális kérdése, vagy kérése merülne fel, forduljon hozzánk bizalommal a berlemenykezeles@vantagetowers.com e-mail címen.